Juraj Hanulík

Mgr. art. Juraj Hanulík (* 8. február 1993, Bratislava) je slovenský režisér, klavirista a komunálny politik. V súčasnosti je poslancom Mestského zastupiteľstva v Pezinku pre volebný obvod č. 1 a predsedom Komisie kultúry, vinohradníctva a cestovného ruchu pri MsZ. Je tiež členom hudobnej skupiny Saymi a projektu Dark2Lips.

 Životopis 
Hanulík sa narodil 8. februára 1993 v Bratislave. Od narodenia žije v Pezinku, kde navštevoval gymnázium na Seneckej ulici 2.

Je absolventom štúdia réžie na Vysokej škole múzických umení v Bratislave a štúdia divadelnej dramaturgie a réžie na Fakulte dramatických umení Akadémie umení v Banskej Bystrici.

V januári 2013 spolu s bubeníkom Petrom Bittnerom zakladal hudobný projekt Filmission.

V komunálnych voľbách v roku 2018 bol kandidátom strán OKS, NOVA a SDKÚ-DS na poslanca Mestského zastupiteľstva v Pezinku. V komunálnych voľbách v roku 2022 bol kandidátom strán Sloboda a Solidarita a Progresívne Slovensko. Dňa 28. novembra 2022, na zasadnutí Mestského zastupiteľstva, zložil sľub ako novozvolený poslanec.

Dňa 2. decembra 2025 Progresívne Slovensko ohlásilo Hanulíka ako svojho kandidáta na post primátora mesta Pezinok.

 Osobný život 
Od júla 2017 je ženatý s Anitou Hanulíkovou, rod. Turanskou.

 Referencie 

 Externé odkazy 
 Oficiálna webová stránka

Kategória:Osobnosti z Bratislavy
Kategória:Slovenskí režiséri
Kategória:Slovenskí politici
Kategória:Slovenskí hudobníci